येँ - नेपाल कवाडी मजदुर संघया वार्षिक साधारण सभा छगू ज्याझ्वःया दथुइ क्वचाल ।नेपाल प्रहरीया पुलांम्ह डिआइजी रमेश खरेल मूपाहां कथं झाःगु उगु ज्याझ्वलय् संघया सचिव शुक्रबहादुर लामां वार्षिक प्रतिवेदन न्ह्यब्वयादीगु खःसा संघया येँ जिल्ला अध्यक्ष सञ्जय यादवं सहभागी सकसितं लसकुस यानादीगु खः ।
संघया सल्लाहकार विवेश सिलवाल, नेपाल तामाङ घेदुङ संघया अध्यक्ष वीरबहादुर योञ्जन, नेपाल आम आदमी पार्टीया कोषाध्यक्ष मधुमाया यादवपिंसं थःपिनिगु नुगः खँ प्वंकादीगु खः ।ज्याझ्वः संघया केन्द्रीय अध्यक्ष धर्मेन्द्र लामाया सभापतित्वय् जूगु खःसा ज्याझ्वलय् येँ जिल्ला समिति ग्वंगःबुँ क्षेत्रीय समिति व कालिमाटी क्षेत्रीय समिति नं गठन यायेगु ज्या जूगु खः ।
